OpenLLM-France/wikimedia huggingface dataset:
# Polinomis d'Al-Salam-Chihara

* No s'ha de confondre amb Polinomis d'Al-Salam-Carlitz.
En matemàtiques, els polinomis d'Al-Salam-Chihara $Q_{n}(x;a,b;q)$ són una família de polinomis ortogonals hipergeomètrics bàsics en l'esquema d'Askey bàsic, introduïts per Al-Salam i Chihara (1976). Koekoek, Lesky i Swarttouw (2010) van donar una llista detallada de les seves propietats.

## Definition

Els polinomis d'Al-Salam-Chihara es donen en funció de les funcions hipergeométriques bàsiques i del símbol de Pochhammer per
    $Q_{n}(x;a,b;q)={\frac {(ab;q)_{n}}{a^{n}}}_{3}\phi _{2}(q^{-n},ae^{i\theta },ae^{-i\theta };ab,0;q,q)$
on $x=\cos \theta$

## Gràfiques

* Gràfica 3D dels polinomis d'Al-Salam-Chihara. Funció complexa (abs)
* Gràfica 3D dels polinomis d'Al-Salam-Chihara. Funció complexa (re)
* Gràfica 3D dels polinomis d'Al-Salam-Chihara. Funció complexa (im)
* Gràfica de densitat dels polinomis d'Al-Salam-Chihara. Funció complexa (abs)
* Gràfica de densitat dels polinomis d'Al-Salam-Chihara. Funció complexa (re)
* Gràfica de densitat dels polinomis d'Al-Salam-Chihara. Funció complexa (im)

## Referències

* ↑ Al-Salam i Chihara, 1976.
* ↑ Koekoek, Lesky i Swarttouw, 2010.

## Bibliografia

* Al-Salam, W. A.; Chihara, Theodore Seio «Convolutions of orthonormal polynomials» (en anglès). SIAM Journal on Mathematical Analysis, 7(1), 1976, pàg. 16–28. DOI: 10.1137/0507003. ISSN: 0036-1410.
* Gasper, George; Rahman, Mizan. Basic hypergeometric series (en anglès). 96. 2. Cambridge University Press, 2004 (Encyclopedia of Mathematics and its Applications). DOI 10.2277/0521833574. ISBN 978-0-521-83357-8.
* Koekoek, Roelof; Lesky, Peter A.; Swarttouw, René F. Hypergeometric orthogonal polynomials and their q-analogues (en anglès). Berlin, New York: Springer-Verlag, 2010 (Springer Monographs in Mathematics). DOI 10.1007/978-3-642-05014-5. ISBN 978-3-642-05013-8.
* Koornwinder, Tom H.; Wong, Roderick S. C.; Koekoek, Roelof; Swarttouw, René F. Al-Salam–Chihara polynomials (en anglès). Cambridge University Press, 2010 (NIST Handbook of Mathematical Functions). ISBN 978-0521192255.
# Tarso Voon

Tarso Voon és un estratovolcà que es troba a les muntanyes Tibesti, al nord del Txad i que s'eleva fins als 3.100 msnm.
El cim de la muntanya està dominat per una caldera, relativament plana, de 14 quilòmetres de llargada i 18 d'amplada. Hi ha extensos fluxos basàltics al costat nord-est en un arc de 180 graus, resultat de l'alta activitat que va tenir el volcà durant el Quaternari. Els dipòsits piroclàstics es troben entre 15 i 35 quilòmetres al voltant de la caldera, ocupant una superfície de 2.600 km² i un volum de 130 km³. La muntanya va ser construïda sobre una base d'esquists precàmbrics.

## Referències

* ↑ «Tarso Voon», Global Volcanism Program, Smithsonian Institution. [Consulta: 18 gener 2007].
# Sangram Singh I

Sangram Singh I o Sangarama Singh (conegut també com a Rana Sanga) fou sobirà rajput del Mewar del 1509 al 1528, amb capital a Chitor (Chitawr). Fou enemic declarat dels sobirans musulmans abans de la formació de l'Imperi Mogol.
Va succeir a Rai Mal Singh i als primers anys es va dedicar a consolidar el seu poder al Mewar i enfront dels veïns musulmans. A Malwa el sultà Mahmud Shah II Khalji (1511-1531) es va enfrontar al seu visir Medini Rai (aquest nom era un títol que li havia concedit el sultà, abans era un senyor rajput anomenat Ray Chand Purbiya) i el 1517 el sobirà va abandonar la capital Mandu i va anar al Gujarat on va demanar ajut a Muzaffar Shah II que no va tardar a envair Malwa per restablir al sultà en tot el seu poder. Medini o Medni Ray al saber la invasió, va deixar al seu fill Ray Pithora a Mandu i se'n va anar a Chitor i va demanar el suport del rana. Muzaffar II mentre va assaltar Mandu i la va ocupar el 15 de febrer de 1518 fent matar a tots els rajputs que havien defensat el fort fins al final. Va reinstal·lar a Mahmud i després va retornar a Gujarat deixant deu mil homes com a protecció del sultà. El rana Sanga (Sangarama) va ocupar llavors Mandasore i pel seu costat Medni Ray va ocupar Chanderi, mentre el senyor de Satwa, Sikandar Khan, es va declarar independent. Mahmud només controlava un territori no gaire gran a l'entorn de Mandu i ja no va provar de recuperar els territoris perduts. Mahmud fou fet presoner per Rana Sanga (1519) que a l'any següent el va alliberar contra el pagament d'un rescat i l'enviament a Chitor de diversos ostatges (1520). El 1521 Rana Sanga va rebutjar un atac del sultà de Gujarat dirigides pel seu general Malik Ayaz.
Rana Sanga no obstant va negociar la pau doncs aspirava a conquerir el sultanat de Delhi que estava en mans dels Lodis. Aquestos, amenaçats, van envair Mewar, però l'expedició fou rebutjada en gran part perquè el general afganes d'Ibrahim Lodi (1517-1526), de nom Husayn Khan Farmuli, va fer traïció al seu senyor. L'autoritat de Mewar es va estendre cap a Malwa i fins a Kalpi a la riba de Jamna. Rana Sanga va proposar al mogul Baber una expedició concertada contra Ibrahim Lodi. Baber va aconseguir la victoria a la primera batalla de Panipat, mentre Rana Sanga ocupava Gujarat; però Baber va optar per establir una sobirania pròpia i el 1527 va derrotar a Rana Sanga a la batalla de Khanua prop de Fatehpur Sikri, i va sotmetre el Mewar i el 1528 les seves forces eren davant Chanderi a la frontera entre Bundelkhand i Malwa. Rana Sanga va morir el 1528 quan tenia només 46 anys. Va pujar al tron Ratan Singh (1528-1531) però ja sota autoritat mogol.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Megwomets

Megwomets és un cràter sobre la superfície del planeta nan Ceres, situat amb el sistema de coordenades planetocèntriques a 41.13 ° de latitud nord i 152.19 ° de longitud est. Fa un diàmetre de 78.7 km. El nom va ser fet oficial per la UAI el 16 de setembre del 2016 i fa referència a Megwomets. déu nan de les glans i l'abundància de plantes en la cultura dels yurok.

## Referències

* ↑ "Megwomets". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Batalla d'Erzincan

La batalla d'Erzincan (en rus: Эрзинджанское сражение; en turc: Erzican Muharebesi) va ser una batalla lliurada al juliol de 1916 entre les forces de l'Imperi Rus i de l'Imperi Otomà, durant la Campanya del Caucas de la Primera Guerra Mundial.
Al febrer de 1916, Nikolai Iudénitx havia pres les ciutats d'Erzurum (vegeu Batalla d'Erzurum) i Trebisonda (vegeu Campanya de Trebisonda). Trebisonda havia proporcionat als russos un port per rebre reforços al Caucas. Enver Paşa va ordenar al 3r Exèrcit, ara sota el comandament de Vehip Paşa, de tornar a prendre Trebisonda.
L'atac de Vehip va fallar i el general Iudènitz va contraatacar el 2 de juliol. L'atac rus va colpejar el centre de comunicacions otomanes d'Erzincan, obligant a les tropes de Vehip a retirar-se.
Els otomans van perdre 34.000 homes, la meitat com a presoners de guerra. Com a resultat, el 3r Exèrcit es va torna ineficaç per a la resta de l'any.

## Referències

* 1 2 3 Spencer, 2009, p. 1625.
* ↑ Eggenberger, 1985, p. 137.

## Bibliografia

* Eggenberger, David. An Encyclopedia of Battles: Accounts of Over 1,560 Battles from 1479 b.c. to the Present (Dover Military History, Weapons, Armor) (en anglès). Dover Publications, 1985. ISBN 978-0486249131.
* Tucker, Spencer C. A Global Chronology of Conflict: From the Ancient World to the Modern Middle East (vol. 4) (en anglès). ABC-CLIO, 2009. ISBN 978-1851096671.

## Enllaços externs

* Erzurum-Erzincan (danès)
# Reial Federació Espanyola d'Automobilisme

La Reial Federació Espanyola d'Automobilisme (en castellà: Real Federación Española de Automovilismo, RFEDA) és la màxima autoritat esportiva de l'automobilisme de competició a Espanya. Aquesta entitat, que compta amb més de 20.000 federats, promou l'organització dels campionats, copes, trofeus i challenges a Espanya, tot vetllant per l'aplicació de la normativa i pel bon desenvolupament de les proves. Amb un avançat nivell de gestió empresarial, aquesta entitat gaudeix de reconegut prestigi en la Federació Internacional d'Automobilisme (FIA) i del Consell Mundial, organismes dels quals la Reial Federació Espanyola d'Automobilisme és membre.

## Referències

* ↑ Organigrama Real Federación Española De Automovilismo
* ↑ Miembros españoles designados en las Comisiones y Grupos de Trabajo F.I.A. 2014 (març de 2014)

## Enllaços externs

* Reial Federació Espanyola d'Automobilisme - Lloc web oficial
# Jeroni Romaguera

Jeroni Romaguera (¿? – Girona, 1625) va ser mestre de capella, mestre de cant i cabiscol de la basílica de Santa Maria de Castelló d'Empúries entre 1597 fins a 1620, i posteriorment mestre de cant de la Catedral de Girona entre 1622 i 1625, any de la seva mort. El 24 de març de 1592 se li va conferir el benefici de Sant Miquel de la basílica de Castelló d'Empúries.

## Referències

* 1 2 Ros-Fàbregas, Emili. Carmen Pardo Salgado (coord.), Miquel Cueca (coord.). [https://dialnet.unirioja.es/descarga/libro/727072.pdf Dos manuscrits de polifonia del Renaixement amb connexions gironines E-Boc 5 i E-Bbc 682]. Catalunya: Centre d'Estudis Comarcals de Banyoles, 2015, p. 21-36. ISBN 978-84-608-2086-4.
# Izgrev

Izgrev (Изгрев), és una de les 24 regions del municipi de Sofia, Bulgària. Izgrev és un dels pobles de Bulgària.

## Llistat de pobles de Bulgària que duen el nom de Izgrev

* Izgrev, Blagoevgrad província - al municipi de la província de Blagòevgrad
* Izgrev, Província de Burgàs - al municipi de Tsarevo de la província de Burgàs
* Izgrev, Província de Pleven - Levski, al municipi de la província de Pleven
* Izgrev, Sliven Província - al municipi de la província de Sliven
* Izgrev, Smolyan província - al municipi de Nedelino de la província de Smolian
* Izgrev, Shumen província - al municipi de Venets de la província de Shumen
* Izgrev, Varna Província - Suvórov, al municipi de la província de Varna
* Izgrev, Yambol província - al municipi de la província de Yambol

## Llista de províncies de Bulgària

| Blagoevgrad Burgàs Dobrich Gabrovo Haskovo Kardzhali Kyustendil Lovech Montana Pazardzhik Pernik Pleven Plovdiv Razgrad | Ruse Shumen Silistra Sliven Smolyan Sofia Sofia-Ciutat Stara Zagora Targovishte Veliko Tarnovo Varna Vidin Vratsa Yambol |

## Curiositats

Izgrev es tradueix com sortida del sol i el porten els vuit pobles citats anteriorment.
Sortida del sol és l'hora del dia quan el disc del sol comença a aparèixer sobre l'horitzó cap a l'est. No s'ha de confondre amb l'alba, quan el cel de la nit comença a clarejar, i que va passar en algun moment abans de l'alba. A causa de la refracció del sol a l'atmosfera que ho fa perquè el sol és visible quan en realitat encara està per sota de l'horitzó, com l'alba i el capvespre pot ser tractat com un engany visual.

## Enllaços externs

* Web oficial de la província (en búlgar i anglès)
# Carlos Cigarrán Rodil

Carlos Cigarrán Rodil (San Tiso d'Abres, 15 d'agost de 1941 - Barcelona, 24 de gener de 1988) fou un polític català d'origen asturià.

## Biografia

Des de 1965 treballà a la SEAT com a tècnic metal·lúrgic i fou secretari d'organització de la Federació del Metall de la UGT i membre del Secretariat Nacional de Catalunya el 1976-1977. També fou membre de la Comissió Executiva Federal del PSOE (1976-1981),
Fou nomenat secretari d'organització del PSC-PSOE (1978-1980) i amb aquest partit es presentà a les eleccions generals espanyoles de 1977 i 1979, i fou elegit diputat per la circumscripció de Barcelona. Dins del Congrés dels Diputats fou secretari segon de la comissió d'Hisenda i vocal de la comissió especial per a l'estudi dels problemes de la tercera edat.
El 1980 deixà l'escó a Anna Balletbò i Puig i es presentà a les eleccions al Parlament de Catalunya de 1980 i 1984, on també fou elegit diputat al Parlament de Catalunya, del que en fou membre de la Diputació Permanent (1980-1984). També ha estat membre fundador de la Fundació Rafael Campalans. Va morir en un accident el gener de 1988.

## Enllaços externs

* Carlos Cigarrán, diputado del Parlament de Cataluña article a El País de Josep Maria Triginer, 26-1-1988.
* Fitxa del Congrés dels Diputats (castellà)
# Team Halfords

El Team Halfords (codi UCI: HAF) va ser un equip ciclista professional britànic. Va competir la temporada 2009 i tenia categoria continental.

## Principals victòries

* East Midlands International Cicle Classic: Ian Wilkinson (2009)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participava en les proves dels circuits continentals i principalment en les curses del calendari de l'UCI Europa Tour.
UCI Europa Tour
| Temporada | Classificació per equips | Millor ciclista en la classificació individual |
| 2009 | 85è | Ian Wilkinson (212è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilla a memoire-du-cyclisme.eu
* Plantilla i resultats a firstcycling.com
* Plantilla i resultats a cyclebase.nl
* Plantilla i resultats a sitiodeciclismo.net
# Duccio (cràter)

Duccio és un cràter d'impacte en el planeta Mercuri de 132 km de diàmetre. Porta el nom del pintor italià Duccio di Buoninsegna (c. 1255-1318), i el seu nom va ser aprovat per la Unió Astronòmica Internacional el 2013.

## Referències

* ↑ «Duccio». Gazetteer of Planetary Nomenclature. United States Geological Survey, 11-10-2016. [Consulta: 3 juny 2017].

## Vegeu també

* Llista de cràters de Mercuri
# Megupsilon aporus

Megupsilon aporus és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Mèxic.

## Referències

* ↑ BioLib (anglès) i (txec)
* 1 2 «Megupsilon aporus» (en anglès). FishBase. Froese, Rainer; Pauly, Daniel (editors).
# Pezosiren portelli

Pezosiren portelli és una espècie de sireni basal que va viure a l'Eocè inferior de Jamaica, fa uns 50 milions d'anys. L'espècimen tipus és un esquelet fòssil jamaicà descrit l'any 2001 per Daryl Doming, un paleontòleg de mamífers marins de la Universitat de Howard a Washington DC. Es creu que portava una vida d'estil amfíbia similar a la dels hipopòtams, i és un exemple perfecte de forma transicional entre un mamífer terrestre i un mamífer marí.

## Referències

* ↑ Domning, D. P. «The earliest known fully quadrupedal sirenians». Nature. Nature Publishing Group, 413, 6856, 11-10-2001, pàg. 625–627. DOI: 10.1038/35098072. PMID: 11675784 [Consulta: 24 setembre 2010].
* ↑ Prothero, Donald R. 2007. Evolution: What the Fossils Say and Why It Matters. With original illustrations by Carl Buell. New York, Columbia University Press.
# Pont Franjo Tuđman (Dubrovnik)

El Pont Franjo Tuđman (en croat Most dr. Franje Tuđmana) és una obra d'enginyeria que uneix la ciutat de Dubrovnik, concretament el barri de Gruž, amb l'altra banda de l'entrant de mar anomenat Rijeka Dubrobačka.
El nom li fou donat en honor del president croat Franjo Tuđman, i es va obrir el 2002.
# Mauro De Pellegrin

Mauro De Pellegrin (Castelnovo di Sotto, Província de Reggio de l'Emília, 10 d'octubre de 1955) va ser un ciclista italià, que sempre competí com amateur.
El 1977 guanyà una medalla de plata al Campionat del món en contrarellotge per equips. Dos anys més tard aconseguí la medalla d'or als Jocs del Mediterrani en la mateixa prova.

## Palmarès

* 1978
** 1r a la Copa Varignana
* 1979
** Medalla d'or als Jocs del Mediterrani en contrarellotge per equips (amb Gianni Giacomini, Ivano Maffei i Alberto Minetti)
** Vencedor d'una etapa al Baby Giro

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Berlin (Vermont)

Berlin és una població dels Estats Units a l'estat de Vermont. Segons el cens del 2000 tenia 2.864 habitants.

## Demografia

Segons el cens del 2000, Berlin tenia 2.864 habitants, 1.109 habitatges, i 774 famílies. La densitat de població era de 30,3 habitants per km².
Per edats la població es repartia de la següent manera: un 23,5% tenia menys de 18 anys, un 6% entre 18 i 24, un 27,1% entre 25 i 44, un 26,5% de 45 a 60 i un 16,9% 65 anys o més.
L'edat mediana era de 41 anys. Per cada 100 dones de 18 o més anys hi havia 88,2 homes.
La renda mediana per habitatge era de 42.014 $ i la renda mediana per família de 52.895 $. Els homes tenien una renda mediana de 31.703 $ mentre que les dones 26.210 $. La renda per capita de la població era de 20.312 $. Entorn del 6% de les famílies i el 7,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Berlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Berlin». American Fact Finder. Oficina del Cens dels Estats Units, 12-01-2010.
# Reial Federació Espanyola de Tennis

La Reial Federació Espanyola de Tennis (RFET), (en castellà: Real Federación Española de Tenis), amb seu a la Font del Gat de Barcelona, és el màxim òrgan regulador del tennis a Espanya. La seva comesa és el govern, gestió, administració i reglamentació de l'esport del tennis a Espanya. A nivell internacional, la RFET és l'entitat esportiva que té la representació d'Espanya en les activitats i competicions tennístiques oficials de caràcter internacional celebrades dins i fora del territori espanyol. És competència de la RFET l'elecció dels tennistes que han d'integrar les seleccions nacionals de tennis com l'equip de Copa Davis d'Espanya.

## Afiliacions

Està integrada per les federacions de tennis d'àmbit autonòmic i pels clubs esportius, esportistes, tècnics-entrenadors i jutges-àrbitres d'aquesta modalitat esportiva. La RFET forma part de la Federació Internacional de Tennis (ITF) i de l'Associació Europea de Tennis (AET). També està afiliada al Comitè Olímpic Espanyol com a federació espanyola amb esport olímpic.

## Presidència

Des de la fundació l'any 1909, les persones al càrrec de la presidència han estat:
* Jorge de Satrústegui Barrie (1909 - 1923)
* José Vidal Ribas Güell (1924 - 1928)
* José María Sagnier Sanjuanena (1929 - 1931)
* Francisco Rodón Casas (1932 - 1934)
* José Luis de Prat (1935 - 1936)
* José Garriga-Nogués y Garriga-Nogués (marquès de Cabanes) (1938 - 1970)
* Pablo Llorens Reñaga (1970 - 1984)
* Salvador Vidal Nunell (novembre de 1984 - novembre de 1985)
* Agustí Pujol Niubó (1985 - 2004)
* Pedro Muñoz Asenjo (2005 - 2009)
* José Luis Escañuela Romana (2010 - 2015
* Fernando Fernández-Ladreda Aguirre (2015 - 2016
* Miguel Díaz Román (2016 - actualitat)

## Palmarès de la selecció estatal espanyola de tennis

Els torneigs més destacats a nivell internacional en què ostenta la representació de la federació són la Copa Davis i Copa Federació juntament amb els Jocs Olímpics dins de la delegació del COE.
* Copa Davis: 6 títols (2000, 2004, 2008, 2009, 2011 i 2019).
* Copa del Món: 4 títols (1978, 1983, 1992 i 1997).
* Copa Federació: 5 títols (1991, 1993, 1994, 1995 i 1998).
* Copa Hopman: 4 títols (1990, 2002, 2010 i 2012).
* Jocs Olímpics: 12 medalles (3 or, 7 d'argent i 2 de bronze) i 3 medalles com esport de demostració (1 or, 2 d'argent).

## Referències

* ↑ «Historia - Presidentes» (en castellà). RFET.es. [Consulta: 10 agost 2012].

## Enllaços externs

* Reial Federació Espanyola de Tennis - Lloc web oficial
* RFET a COE.es Arxivat 2016-03-03 a Wayback Machine.
# Preboggion

El preboggion o prebugiún és una barreja d'herbes, generalment no cultivades, que constitueix un ingredient típic de la cuina de Ligúria.

## Ingredients

Calen fulles i tiges tendres de les plantes següents:
* Borratja (Borago officinalis)
* Lletsó d'hort (Sonchus oleraceus)
* Rosella (Papaver rhoeas)
* Repunxó (Campanula rapunculus)
* Xicoira (Cichorium intybus)
* Bleda (Beta vulgaris)
* Ortiga gran (Urtica dioica)
* Cuscullera (Hyoseris radiata)
* Dent de lleó (Taraxacum officinale)
* Amargot (Urospermum dalechampii)
* Cosconilla (Reichardia Picroides)
Les proporcions i el nombre de plantes que hom fa servir com a ingredient varien segons el gust i el lloc, però els dos primers, la borratja i el lletsó d'hort, són essencials.

## Preparació i usos

Les plantes que serveixen com a ingredient del preboggión es cullen a la primavera i principis d'estiu. És una bona ocasió o excusa per una sortida al camp amb família o amics, de la mateixa manera que hom va al bosc a collir bolets. La barreja es talla a trossos i es fa bullir molt poc de temps, fins que les fulles s'arronsen. Es pot conservar en el congelador una vegada bullida.
Serveix per farcir ravioli i pansoti, així com per afegir a la sopa minestrone i la frittata. També es pot menjar tal qual amb patata bullida i un raig d'oli d'oliva.
La tradició de farcir preparacions amb herbes en lloc de carn a certes zones d'Itàlia es considerava molt adient al període de la quaresma. Els farcits vegetals no contenien carn i estaven compostos principalment de bledes, borratges i altres herbes que, tot i llur feble amargor s'associaven a les "herbes amargues" bíbliques (Èxode 12:8).

## Referències

* ↑ «Ravioli di borragine». Arxivat de l'original el 2010-04-21. [Consulta: 13 abril 2010].
* ↑ «Frittata con borragine e salsiccia alla ligure». Arxivat de l'original el 2010-12-31. [Consulta: 13 abril 2010].
* L'Orto Orgoglioso

## Enllaços externs

* Dall'olio al preboggion
# Peugeot (equip ciclista)

El Peugeot va ser un equip ciclista en carretera francès que va existir entre 1901 i 1989. És considerat com l'equip ciclista amb millor palmarès de la història, molt per davant del segon i tercer classificats, l'Atala i el Mercier respectivament. Durant la seva llarga existència va guanyar deu edicions del Tour de França, tres de la Volta a Espanya i cinc París-Roubaix, entre molts d'altres títols. Va ser patrocinat i va córrer amb bicicletes de la marca Peugeot.
El 1990 amb la retirada del patrocini de Peugeot, l'equip s'anomenà simplement Z, més tard conegut com a Gan i Crédit Agricole.

## Principal palmarès

* General del Tour de França: 1905, 1906, 1907, 1908, 1913, 1914, 1922, 1967, 1975, 1977
* General de la Volta a Espanya: 1948, 1969, 1971
* Campionat del món en ruta: 1957, 1965, 1967
* Campionat del món en ciclocròs: 1961, 1963
* Milà-Sanremo: 1907, 1914, 1918, 1964, 1966, 1967
* París-Roubaix: 1904, 1905, 1907, 1913, 1963
* Amstel Gold Race: 1983
* Lieja-Bastogne-Lieja: 1949, 1957, 1967
* Gran Premi de les Nacions: 1949, 1962
* París-Tours: 1906, 1907, 1914, 1917, 1951, 1970
* Volta a Llombardia: 1907, 1908, 1917, 1951, 1965, 1970

## Referències

* ↑ «Team Ranking 1869 - 2014». cyclingranking.com [Consulta: 4 juny 2014]. Arxivat 1 April 2009$^{[Datemismatch]}$ a Wayback Machine. «Còpia arxivada». Arxivat de l'original el 2009-04-01. [Consulta: 4 juny 2014].

## Enllaços externs

* Història de l'equip Arxivat 2014-06-06 a Wayback Machine. (francès)